Dobele (stacija)

Dobele ir dzelzceļa stacija līnijā Jelgava—Liepāja. Tā atrodas Dobeles pilsētā. Dobelē pietur pasažieru vilciens Rīga—Liepāja virzienā uz Liepāju piektdienās un svētdienās, bet virzienā uz Rīgu — sestdienās un svētdienās. Darbdienu rītos no Dobeles uz Rīgu kursē ekspresvilciens (vakaros no Rīgas uz Dobeli). Dobeles stacijā tiek veiktas kravas operācijas, tai ir pievedceļi uz "Dobeles dzirnavnieku", "Elagro" un citiem uzņēmumiem. Dobele ir viena no nedaudzajām dzelzceļa stacijām Latvijā, kuras pārmijas nav aprīkotas ar elektrocentralizāciju (elektrocentralizācijas gadījumā pārmijas pārbīda stacijas dežurants no vadības pults).

Pasažieru pārvadājumi

Vēsture 

Dobeles stacija atklāta reizē ar Liepājas dzelzceļa līnijas atklāšanu . Stacijas ēka uzbūvēta 1929. gadā (arhitekts Pēteris Feders, 1868—1936). Zināms, ka ēku mūrējis Miķelis Krūmiņš. Saglabājies arī ķieģeļu ūdenstornis.

Līdz 2015. gada 31. maijam pasažieru vilciens Rīga—Liepāja Dobelē pieturēja virzienā uz Liepāju piektdienās un svētdienās, bet virzienā uz Rīgu — pirmdienās un sestdienās, kopš 2019.gada 8.decembra un pašlaik (2019), tas virzienā uz Liepāju pietur piektdienās un svētdienās, bet virzienā uz Rīgu — sestdienās un svētdienās.

2015. gadā tika izteikts priekšlikums ieviest jaunu dīzeļvilcienu maršrutu Rīga—Dobele—Rīga un no 1. jūnija šādi reisi arī norīkoti.

Attēlu galerija

Atsauces

Ārējās saites 

 
 Dobeles dzelzceļa stacija 1941. gadā
 

Dzelzceļa stacijas Latvijā
Dobele
Dzelzceļa līnijas Jelgava—Liepāja stacijas un pieturas punkti
Arhitektūras pieminekļi Latvijā